rfr it 
<t -it 
<r i* EUROOPAN YHTEISÖJEN KOMISSIO 
Bryssel, 27.01.1998 
KOM(1998) 34 lopull. 
Komission kolmas kertomus 
neuvostolle, Euroopan parlamentille, talous-ja sosiaalikomitealle ja alueiden 
komitealle terveyden suojelua koskevien vaatimusten liittämisestä osaksi 
yhteisön politiikkoja 
(1996) 

Kolmas kertomus terveyden suojelua koskevien vaatimusten 
liittämisestä osaksi yhteisön politiikkoja 
1. Kansanterveys ja terveysnäkökohdat yhteisön politiikassa ovat yhteisön ja sen 
kansalaisten keskeisiä huolenaiheita. Tämä tuodaan esiin perustamissopimuksessa, ja 
yhteisö on ryhtynyt toimenpiteisiin sen varmistamiseksi, että näihin huolenaiheisiin 
vastataan. Koko yhteisö ja erityisesti komissio ovat sitoutuneet osallistumaan 
politiikallaan ja toimillaan korkeatasoisen terveyden suojelun saavuttamiseen 
(perustamissopimuksen 3 artiklan o alakohta). Amsterdamin sopimuksella 
vahvistetaan entisestään yhteisön asemaa kansanterveyden alalla. 
2. Tässä kertomuksessa tuodaan esiin merkittävimmät kehitysvaiheet vuonna 1996 ja 
annetaan yleiskatsaus terveyteen vaikuttaneista yhteisön toimista. Siinä osoitetaan, 
miten terveyden suojelua koskevat vaatimukset on otettu huomioon toteutetuissa 
toimenpiteissä ja toiminnassa. Siinä myös pohditaan terveyteen liittyviä näkökulmia 
yhteisön politiikassa ja tarkastellaan mahdollisuuksia kehittää tätä toimintaa edelleen 
tulevaisuudessa. 
Yksityiskohtainen katsaus terveysasioihin vaikuttavasta yhteisön toiminnasta 
esitetään erillisessä komission yksiköiden valmisteluasiakirjassa. 
Taustaa yhteisön toiminnalle terveysalalla muiden politiikkojen yhteydessä 
3. Perustamissopimuksen 129 artiklassa todetaan, että terveyden suojelua koskevat 
vaatimukset kuuluvat osana yhteisön muuhun politiikkaan. Komissio on ottanut 
käyttöön menettelyitä tämän velvoitteen täyttämiseksi. 
4. Komissio on toteuttanut toimenpiteitä sen varmistamiseksi, että kansanterveydestä 
vastaavat laitokset antavat lausuntonsa kaikista terveyteen liittyvistä ehdotuksista, ja 
niiden kommentit liitetään ehdotukseen ennen sen hyväksymistä. Menettelyn 
tehokkuutta valvotaan jatkuvasti, ja sitä vahvistetaan tarvittaessa. 
5. Se on myös perustanut yksiköiden välisen terveysasioita käsittelevän ryhmän, jossa 
voidaan vaihtaa tietoja, keskustella komission pääosastojen tärkeimmistä terveyteen 
liittyvistä aiheista ja koordinoida yksiköiden kantaa sellaisiin terveyteen liittyviin 
seikkoihin, joita komissio käsittelee myöhemmin. Lukuisat tilapäiset työryhmät 
tarjoavat mahdollisuuden tiettyjen aiheiden syvällisempään tarkasteluun. Lisäksi 
ryhmän kautta tarjoutuu mahdollisuus nimetä eri pääosastoista asianmukaiset 
terveysasioista vastaavat yhteyshenkilöt, joiden tehtävänä on välittää kysymyksiä ja 
vastauksia, varmistaa, että kaikki asiaankuuluvat tahot ovat saaneet tietoa asioista ja 
helpottaa vaikeiden kysymysten ja kiistojen ratkaisua. 
6. Lisäksi komissio on laatinut vuosikertomuksia terveyttä koskevien vaatimusten 
sisällyttämisestä yhteisön politiikkoihin. Tällä se pyrkii kannustamaan muita yhteisön 
toimielimiä ottamaan muiden politiikkojen terveysvaikutukset huomioon silloin, kun 
ne suunnittelevat toimenpiteitä ja ohjelmia yhteisön päätöksentekomenettelyn osana. 
Se myös pyrkii kannustamaan jäsenvaltioissa samanlaista toimintaa, jonka tavoitteena 
on ottaa muut politiikat avuksi pantaessa täytäntöön toimenpiteitä, joilla on 
myönteisiä terveysvaikutuksia. Neuvostolle, parlamentille, talous- ja 
sosiaalikomitealle ja alueiden komitealle on jo esitetty kaksi vuosikertomusta1. 
Molemmat aikaisemmat kertomukset herättivät paljon kiinnostusta toimielinten 
lisäksi myös jäsenvaltioissa ja suuren yleisön keskuudessa. Neuvosto antoi 
marraskuussa 1996 toisesta kertomuksesta päätöslauselman, jossa se kehotti 
komissiota jatkamaan ponnistelujaan terveyden suojelua koskevien vaatimusten 
liittämiseksi osaksi yhteisön politiikkoja2. Parlamentissa käydään parhaillaan 
keskusteluja toisesta kertomuksesta, ja sille on nimitetty esittelijä. Jotkut jäsenvaltiot 
(esim. Suomi) ovat laatineet komission linjoja noudattelevia kertomuksia, joissa on 
tullut esiin merkittäviä terveyspolitiikkaa koskevia havaintoja ja seurauksia muilla 
alueilla. 
Merkittävimmät kehityssuunnat vuonna 1996 
BSE-/CJD-tauti 
7. Vuosi 1996 oli terveyden kannalta merkittävä vuosi yhteisön tasolla erityisesti 
elintarvike- ja maatalouspolitiikan alalla. Erityisesti kysymys bovine spongiform 
encephalopathy-taudin (BSE) ja Creutzfeld-Jakobin taudin (CJD) uuden variantin 
välisestä yhteydestä aiheutti huolta. Tämän vuoksi komission yksiköiden laatiman 
valmisteluasiakirjan yhdessä luvussa on kuvattu yksityiskohtaisesti toimenpiteet, 
jotka on toteutettu eri alueilla ihmisten ja eläinten terveyden turvaamiseksi ja 
ponnistelut, joilla on pyritty selvittämään BSE- ja CJD-taudin uuden variantin välistä 
yhteyttä. 
8. Kansanterveyden kannalta on toteutettu joukko merkittäviä toimenpiteitä, kun 
otetaan huomioon yhteisön rajallinen toimivalta tällä alueella. 
• ehdotus tartuntatautien epidemiologisen seurannan ja valvonnan verkoston 
luomisesta3, joka tehtiin maaliskuussa 1996, ennen kuin Yhdistyneen 
kuningaskunnan hallitus ilmoitti mahdollisesta yhteydestä BSE:n ja CJD:n välillä, 
mikä joudutti kriisiä. Ehdotus sisältää esityksen tartuntatautien, mukaanlukien 
CJD:n, kattavasta seuranta- ja valvontatoimista. Ehdotus on edelleen Euroopan 
parlamentin ja neuvoston käsiteltävänä. 
• komission ehdotus harvinaisia tauteja koskevaksi ohjelmaksi4, jota voidaan 
soveltaa CJD:tä koskeviin toimiin. 
9. CJD-taudin ja muiden tarttuvien spongiform encephalopathy-tautien osalta komission 
yksiköt ovat laatineet valmisteluasiakirjoja, jotka ovat toimineet keskustelun pohjana 
terveysministerien kokouksissa Italian, Irlannin ja Alankomaiden 
puheenjohtajakausilla. Näissä asiakirjoissa on epidemiologisia tietoja CJD-taudista 
1 KOM(95) 196 lopullinen, 29.5.1995 ja KOM(96) 407 lopullinen, 4.9.1996. 
2 Neuvoston päätöslauselma, annettu 12 päivänä marraskuuta 1996, terveyden suojelua koskevien 
vaatimusten sisällyttämisestä yhteisön politiikkoihin, EYVL C 374, 11.12.1996, s. 3. 
3 KOM(96) 78 lopullinen, 7.3.1996. 
4 KOM(97) 225 lopullinen, 26.5.1997. 
jäsenvaltioissa ja analyysejä suuntauksista Niissä tarkastellaan myös jäsenvaltioiden 
ja yhteisön toteuttamia toimenpiteitä. Myös jatkossa laaditaan samanlaisia asiakirjoja. 
10. BSE-kriisin vaikutus ja yhteisön suhtautuminen siihen kansanterveydellisestä 
näkökulmasta osoitti selkeästi, että tarvitaan yhtenäistä lähestymistapaa pohdittaessa 
terveyttä koskevien vaatimusten liittämistä osaksi yhteisön politiikkoja. 
Puheenjohtaja Santer korosti tätä Euroopan parlamentille pitämässään puheessa, joka 
koski BSE:tä käsittelevän tutkimusvaliokunnan selontekoa. Hän totesi, että on aika 
tullut asettaa terveysasiat etusijalle Euroopassa. Sen jälkeen toteutetut toimenpiteet, 
joista erityisesti ennalta varautumista koskevan periaatteen soveltaminen ja 
neuvontaa, lainsäädäntöä ja valvontaa koskevien vastuualueiden erottaminen 
toisistaan samoin kuin tiedekomiteoiden ja sitovien oikeudellisten välineiden 
vahvistaminen, todistavat komission päättäväisyyttä noudattaa sitoumusta. 
11. Komissio on tehnyt lukuisia tärkeitä päätöksiä poliittisten ja hallinnollisten 
vastuualueiden muuttamisesta yksiköissään. Näissä muutoksissa on otettu huomioon 
kasvava julkinen tietoisuus asiasta ja komission vastuu kuluttajien ja koko väestön 
terveyden suojelemisessa, Kansanterveydestä vastaavat komission yksiköt ovat 
mukana näissä uudelleenjärjesteiytoimissa ja perustetuissa uusissa 
koordinointielimissä. Komission vastuu toimia ennen kaikkea "terveysvalvojana" 
voimistuu näiden uudistusten myötä. Edistyminen tuodaan esiin neljännessä 
kertomuksessa terveyttä koskevien vaatimusten sisällyttämisestä muihin 
politiikkoihin. Kyseinen kertomus käsittelee vuoden 1997 toimintaa ja politiikkaa. 
Muut tärkeät kehityssuunnat 
12. BSE-kriisi ja BSE:n mahdolliset vaikutukset terveyteen on yksi monista tärkeistä 
politiikan alueista, joissa on voimakas terveysulottuvuus. Komission yksiköiden 
valmisteluasiakirjassa selostetaan perinpohjaisesti nämä politiikan alueet. 
13. Elintarvikelainsäädännöllä on välittömiä vaikutuksia ihmisten terveyteen. Vuoden 
1996 lainsäädäntö elintarvikkeiden lisäaineista, pakkausmerkinnöstä ja lastenruuista 
osoittaa tarpeen muuttaa ja uudistaa yhteisön politiikkaa tällä alueella. Vuoden 1997 
alussa annetulla asetuksella uuselintarvikkeista ja elintarvikkeiden uusista ainesosista* 
otetaan käyttöön uuselintarvikkeiden markkinoille saattamista koskeva uusi arviointi-
ja hyväksymismenettely, jota sovelletaan kaikkiin geneettisesti muunnetuista 
organismeista koostuviin elintarvikkeisiin ja niiden ainesosiin. Siinä vahvistetaan 
lisäksi uusi menettely uuselintarvikkeiden ja elintarvikkeiden uusien ainesosien 
pakkausmerkintöjä varten. 
Yhteisön elintarvikelainsäädännön uudelleensuuntaamista valmistellakseen komissio 
on julkaissut vuonna 1997 vihreän kirjan Euroopan unionin elintarvikelainsäädännön 
yleisistä periaatteista6. Koska vihreä kirja julkaistiin juuri, kun ihmisten 
huolestuneisuus elintarvikkeista ja terveydestä on ollut korkeimmillaan, se tarjoaa 
oivan mahdollisuuden keskustella uusista aiheen lähestymistavoista niin yleisen 
elintarvikepolitiikan kuin erityisen lainsäädännönkin osalta. 
s Euroopan parlamentin ja neuvoston asetus (EY) N:o 258/97, annettu 27.1.1997, uuselintarvikkeista 
ia elintarvikkeiden uusista ainesosista, EYVL L 43, 14 2.1997, s. 1. 
KOM(97) 176 lopullinen, 30.4.1997. 
14. Myös tutkimusalalla valmistellaan merkittäviä terveysalaan liittyvä päätöksiä. Vuoden 
1996 aikana komissio valmisteli joukon ehdotuksia, jotka koskivat tulevia yhteisön 
tutkimusohjelmia ja joita levitettiin laajalti vuonna 1997. Tässä kertomuksessa tulee 
esiin, että varsin useissa tutkimusohjelmissa tuetaan hankkeita, joissa on 
terveydellinen ulottuvuus. Ne voivat koskea lääketieteellistä tutkimusta, 
terveysjärjestelmien tutkimusta taikka biotekniikkaan, telematiikkaan, maatalouteen 
tai ympäristöön liittyvää tutkimusta. 
15. Ympäristönsuojelulla, puhtaan elinympäristön turvaamisella, säteilyturvalla ja 
väestönsuojelulla on myös merkittäviä vaikutuksia kansanterveyteen. Tämän vuoksi 
terveys- ja ympäristöalan yhteistyö on ollut tiivistä ja tiivistyy entisestään 
tulevaisuudessa. 
16. Sosiaali- ja terveyspolitiikan vuorovaikutus ja keskinäinen riippuvuus saattaa 
vaikuttaa itsestäänselvyydeltä. Jos kuitenkin halutaan lisätä toisen myönteistä 
vaikutusta toiseen, se vaatii erityishuomiota ja -ponnistuksia. Tähän suuntaan on 
otettu merkittäviä edistysaskeleita vuoden 1996 aikana erityisesti sosiaalisen suojelun 
alueella. Jatkossa edetään terveysasioiden aseman kohentamiseksi sosiaalipolitiikan 
kehityksessä esimerkiksi epätasa-arvoisuuden ja köyhyyden osalta. 
17. Monet kansanterveyteen liittyvät huolenaiheet tulevat esiin useilla yhteisön politiikan 
aloilla. Esimerkiksi huumausaineita käsitellään kansanterveysalan, oikeus- ja 
sisäasioiden sekä ulkosuhteiden yhteydessä. Tupakointiin on kiinnitetty 
erityishuomiota kansanterveysalan ennaltaehkäisevän toiminnan puitteissa (Eurooppa 
syöpää vastaan -ohjelma), kun taas maatalousalalla käsitellään tupakan kasvatusta ja 
tutkimuspuolella vähemmän haitallisten tupakkalajikkeiden kehittämistä. Tupakan 
välillinen verotus - veropolitiikkaan kuuluva alue - vaikuttaa tupakkatuotteiden 
hintaan. Tämäkin käy ilmi kertomuksesta. 
18. Komission yksikön valmisteluasiakirjassa käsitellään eri otsakkeiden alla politiikan 
aloja, joilla on erityistä merkitystä terveysalaan. Siinä otetaan huomioon neuvoston 
ensimmäistä kertomusta koskevassa päätöslauselmassaan7 ehdottama 
painopistealueiden luettelo, johon on lisätty BSE-/CJD-tautia koskeva erityinen luku: 
- sosiaalipolitiikka 
- maatalous, elintarvikkeet ja kalatalous 
- BSEjaCJD 
- sisämarkkinat 
- tutkimus-ja kehitystyö 
- ympäristö ja energia 
- liikenne 
- kansainvälinen yhteistyö 
Miten vahvistetaan terveyttä koskevien vaatimusten sisällyttämistä yhteisön politiikkaan? 
19. Komission yksiköiden laatimasta valmisteluasiakirjasta käy ilmi, että lähes kaikilla 
tärkeimmillä yhteisön politiikan alueilla on paljon terveysalaan liittyvää toimintaa. 
Yhteisön toimielinten yhteisenä tehtävänä on varmistaa, että terveyttä koskevat 
7 Neuvoston päätöslauselma, annettu 20 päivänä joulukuuta 1995, terveyden suojelua koskevien 
vaatimusten sisällyttämisestä yhteisön politiikkaan, EYVL C 350, 31.12.1995, s. 2. 
5-
vaatimukset sisällytetään politiikkaan ja toimiin. Toimielinten on otettava huomioon 
perustamissopimuksen 129 artiklan lisäksi joukko muita perustamissopimuksen 
määräyksiä, joiden tarkoituksena on turvata kansanterveys. 
20. Terveyttä koskevien vaatimusten sisällyttäminen muihin politiikkoihin on tärkeää 
ihmisten terveyden korkean tason varmistamiseksi, ja sen tärkeyttä on korostanut 
Euroopan yhteisöjen tuomioistuin antamassaan tuomiossa8, joka koski Yhdistyneen 
kuningaskunnan vaatimusta nautakarjan ja siihen liittyvien tuotteiden vientikiellon 
väliaikaisesta lievennyksestä. Komissiossa 129 artiklan velvoitteen täytäntöönpano 
alkaa niiden yksiköiden työllä, jotka ovat vastuussa kyseisestä politiikan alasta. 
Lisäksi komission ehdotuksissa säilytetty "terveysvalvojan" rooli antaa 
lisäapuvälineen sen takaamiseksi, että ehdotusten mahdolliset vaikutukset 
terveysasioihin tarkistetaan ennen niiden hyväksymistä. 
21. Eräs tärkeä seikka tässä yhteydessä on määrittää kunkin jäsenvaltion ja komission 
osuus terveyden kohentamisessa ja korkeatasoisen terveyden suojelun takaamisessa 
sekä käyttää tuloksia ponnahdusalustana politiikan tai toimien korjaus- tai 
mukautustoimenpiteille niin jäsenvaltioiden kuin yhteisönkin tasolla. Tyydyttäviin 
tuloksiin on jo päästy yksittäisissä tapauksissa kuten kuljetusalalla, farmaseuttisten 
tuotteiden alalla, tupakkatukiaisissa, alkoholiin liittyvissä kilpailusäännöissä, 
telekommunikaatiokentistä ja voimansiirrosta johtuvissa riskeissä sekä ravintosisältöä 
koskevissa vaatimuksissa. 
22. Perustamissopimuksen 129 artiklassa esitetyn velvoitteen täytäntöönpanoon liittyy 
paljon epävarmuustekijöitä esimerkiksi sen osalta, mitä on pidettävä korkeatasoisena 
terveyden suojelemisena ja mikä on paras menetelmä saada luotettavia tietoja siitä, 
miten tämä tavoite saavutetaan toimenpiteillä tai toimilla. Komissio on käynnistänyt 
useita tutkimuksia aiheesta ja saanut neuvoja. Äskettäin hyväksytyn terveystilanteen 
seurantaa koskevan yhteisön toimintaohjelman9 pitäisi tarjota mahdollisuuksia 
edistykseen tällä alueella. 
Sosiaali- ja työllisyyspolitiikassa on aloitettu aktiivisempi lähestymistapa, ja 
terveysasiat otetaan enenevässä määrin huomioon jo varhaisessa vaiheessa 
kehitettäessä näitä politiikkoja. 
23. Todellisen ja kestävän kehityksen saavuttaminen tällä alueella on riippuvainen 
kolmesta seuraavasta avaintekijästä: 
• poliittinen sitoumus tehdä terveyteen liittyvistä toimenpiteistä ja toimista 
terveysalalla ja muilla politiikan aloilla yhteinen vastuualue kaikissa yhteisön 
päätöksentekovaiheissa 
• riittävien taloudellisten resurssien ja asiantuntevien henkilöresurssien tarjoaminen 
kansanterveyden alalle niin, että voidaan kattaa tärkeimmät toiminta-alat 
tehokkaasti 
• toimenpiteiden ja toimien täytäntöönpanon valvonta. 
8 Asia C180/96 R, Yhdistynyt kuningaskunta v. Euroopan yhteisöjen komissio, Kok. 1996,1-3903. 
9 EYVL L 193, 22.7.1997, s. 1. 
24. Komissio miettii välineitä, joilla nämä sitoumukset voidaan toteuttaa, ja palaa 
aiheisiin neljännessä kertomuksessaan. Se käsittelee myös opetuksia ja kokemuksia, 
jotka on saatu terveysasioiden sisällyttämisestä muihin politiikan aloihin. 
Perustamissopimuksen 129 artiklan muuttaminen 
25. Vuonna 1997, Amsterdamin sopimuksella muutetaan artiklaa 129 tarkoituksena 
voimistaa käytettävissä olevia toimintamahdollisuuksia erityisesti korostamalla sitä, 
että ihmisten terveyden suojelun täytyy olla varmistettu yhteisön sekä poliitikkojen 
että toimien määrittämisessä ja toimeenpanossa. 
Päätelmät 
26. Komission mielestä perustamissopimuksen määräys, jonka mukaan terveyden 
suojelua koskevien vaatimusten on kuuluttava osana yhteisön muuhun politiikkaan, 
muodostaa keskeisen tekijän yhteisön toimivallasta kansanterveyden alalla, ja 
komissio on valmis vahvistamaan sen merkityksellisyyttä ja soveltamista. Oheen 
liitetty kertomus tukee näitä pyrkimyksiä, mutta siitä näkyy myös, miten paljon eri 
toimia on mukana. Politiikkojen ja toimenpiteiden "terveysvalvonnan" on oltava 
tiukkaa ja kattavaa, ja tähän tarvitaan lisäresursseja ja -ponnistuksia. Komissio 
toteuttaa tarvittavat toimet tämän prosessin vahvistamiseksi ja raportoi edistyksestä 
tulevissa tiedonannoissaan. 
27. Komissio toivoo, että tämä kertomus ja valmisteluasiakirja myös kannustavat ja 
rikastavat käynnissä olevaa keskustelua yhteisön terveyspolitiikan tulevista 
suuntaviivoista. Komissio toivoo ehdotuksia siitä, miten edistys alalla voitaisiin 
varmistaa, ja se ottaa nämä ehdotukset huomioon tulevan politiikan kehittämisessä. 
7-

ISSN 1024-4492 
KOM(98) 34 lopullinen 
ASIAKIRJAT 
FI 05 15 01 
Luettelonumero : CB-CO-98-034-FI-C 
ISBN 92-78-30341-0 
Kuroopan yhteisöjen virallisten julkaisujen toimisto 
L-2985 Luxemburg 
%~